U-I-99/00
Natisni
Opravilna št.:
U-I-99/00
Datum odločitve:
10. 7. 2003
ECLI:
ECLI:SI:USRS:2003:U.I.99.00
Akt:
Statut Študentske organizacije Univerze v Mariboru (Uradni list RS, št. 42/97), posamezne določbe

Statut Študentske organizacije Univerze v Mariboru (Uradni list RS, št. 81/01), posamezne določbe
Izrek:
Pobuda za začetek postopka za oceno ustavnosti določb členov 31 do 40, 46 do 49 ter členov 57 in 58 Statuta Študentske organizacije Univerze v Mariboru (Uradni list RS, št. 42/97) se zavrže.

Pobuda za začetek postopka za oceno ustavnosti določb členov 17, 38, 43, členov 54 do 60, in členov 62 do 66 Statuta Študentske organizacije Univerze v Mariboru (Uradni list RS, št. 81/01) se zavrže.
Evidenčni stavek:
Pobudo za začetek postopka lahko vsak, ki izkaže svoj pravni interes. Pravni interes za vložitev pobude pa je podan, če predpis ali splošni akt za izvrševanje javnih pooblastil, katerega oceno se predlaga, neposredno posega v njegove pravice, pravne interese oziroma pravni položaj. Ustavno sodišče pobudo zavrže, če pravni interes ni izkaza.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Mihec Bojc, Ribnica
Datum vloge:
4. 4. 2000
Vrsta odločitve:
sklep
Vrsta rešitve:
zavrženje
Dokument:
US22551
Dokument v PDF obliki:
U-I-99-00.pdf
116 KB
Prenesite datoteko
U-I-99/00
10. 7. 2003
SKLEP
Ustavno sodišče je v postopku za preizkus pobude Mihca Bojca iz Ribnice na seji dne 10. julija 2003
sklenilo:
1. Pobuda za začetek postopka za oceno ustavnosti določb členov 31 do 40, 46 do 49 ter členov 57 in 58 Statuta Študentske organizacije Univerze v Mariboru (Uradni list RS, št. 42/97) se zavrže.
2. Pobuda za začetek postopka za oceno ustavnosti določb členov 17, 38, 43, členov 54 do 60, in členov 62 do 66 Statuta Študentske organizacije Univerze v Mariboru (Uradni list RS, št. 81/01) se zavrže.
Obrazložitev
1. Pobudnik je izpodbijal v 1. točki izreka navedene člene Statuta Študentske organizacije Univerze v Mariboru (v nadaljevanju Statut ŠOUM), ker naj bi bili v neskladju z Ustavo (načelom demokratičnosti). Po sprejemu novega Statuta ŠOUM (v nadaljevanju Statut ŠOUM1) je pobudnik vztrajal na presoji Statuta ŠOUM in svojo pobudo razširil tudi na določbe Statuta ŠOUM1. Zatrjuje, da so tudi izpodbijane določbe Statuta ŠOUM1 v neskladju z Ustavo.
2. Na podlagi prvega odstavka 24. člena Zakona o Ustavnem sodišču (Uradni list RS, št. 15/94 - v nadaljevanju ZUstS) lahko vsak, ki izkaže svoj pravni interes da pobudo za začetek postopka. Pravni interes za vložitev pobude pa je podan, če predpis ali splošni akt za izvrševanje javnih pooblastil, katerega oceno se predlaga, neposredno posega v njegove pravice, pravne interese oziroma pravni položaj (drugi odstavek 24. člena ZUstS). Pravni interes mora biti podan ves čas postopka, na kar pazi Ustavno sodišče po uradni dolžnosti. Tako je Ustavno sodišče ob preverjanju obstoja pravnega interesa na podlagi pobudnikovega dopisa ugotovilo, da ga pobudnik ne izkazuje več. Pobudnik namreč nima več statusa študenta na Univerzi v Mariboru, zato se izpodbijani Statut ŠOUM1 nanj sploh več ne nanaša. Prav tako ni pobudnik izkazal pravnega interesa za oceno ustavnosti Statuta ŠOUM (47. člen ZUstS). Zato je bilo treba pobudo zavreči.
3. Dopisa pobudnika, ki ga je sopodpisal Franc Lautar in s katerim prosi Ustavno sodišče naj dovoli sopodpisniku pristop k pobudi, ker sam ne izkazuje več pravnega interesa za nadaljevanje postopka, ni mogoče šteti za lastno (samostojno) pobudo Franca Lautarja in jo kot tako obravnavati. ZUstS tudi ne predvideva možnosti spremembe pobudnika (prenosa položaja pobudnika na drugo osebo), saj lahko vloži pobudo vsak, če izkaže pravni interes.
Tudi če bi to štelo za samostojno pobudo, pa niso izkazane konkretne okoliščine, ki bi izkazovale njegov neposreden in konkreten pravni interes za oceno izpodbijanih določb.
4. Ustavno sodišče je sprejelo ta sklep na podlagi 25. člena ZUstS v sestavi: predsednica dr. Dragica Wedam Lukić ter sodnice in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo z osmimi glasovi proti enemu. Proti je glasoval sodnik Ribičič.
Predsednica
dr. Dragica Wedam Lukić
zanjo
Sodnica
Milojka Modrijan